钦定古今图书集成/明伦汇编/官常典/第093卷 > 皇子训
## 钦定古今图书集成/明伦汇编/官常典/第093卷 > 皇子训

按《宋史》本传：“训，钦宗皇太子谌弟。训乃北地所生。有
砀山人留遇僧者，金人见之曰：‘全似赵家少帝’。遇僧
窃喜。绍兴十年，三京路通，诏求宗室，遇僧自言少帝
第二子，守臣遣赴行在。过泗州，州官孙守信疑之，白
其守，请于朝，阁门言渊圣无第二子。乃诏守信劾治，
遇僧伏罪，黥隶琼州。后有自北至者，曰：‘渊圣小大王
训，见居五国城’。”